 Sagamu Market Fire: Dapo Abiodun ṣeleri ìpèsè ìtura fáwọn olùtaja Sagamu Market Fire: Dapo Abiodun ṣeleri fáwọn olùtaja Gomina Abiodun kede eyi lásìkò to ṣe àbẹwò si ibi ìṣèlẹ ina náà ni ọjà Sabo ni Sagamu. O wa rọ gbogbo awọn ọlọjà náà láti ni sùúrù pẹlú ìjọba àti pe, ó ṣe pàtàkì ki àwọn ọlọjà náà kọ ẹko to pọ nínú ina to jà ninu ọjà náà. Abiodun ní ni àgbara Ọlọrun, a o tún ọjà yìí kọ, a kò si ni fi àsìkò sòfò rárá, a o ṣètò gbogbo ǹkan ti o bá yẹ, ti irú ìṣẹlẹ yìí kò fi ni wáye mọ. Sagamu Market Fire: Dapo Abiodun ṣeleri fáwọn olùtaja Bakan naa lo ṣèlérí pe ìjọba oun yóò bẹrẹ si ni bu omi tutu si ibi ti bàta ti n ta àwọn olùtaja náà lẹsẹ. Lówùrọ ọjọ Iṣẹgun ni ìròyìn tún tàn pé, ọja Sabo nijọba ìbílẹ Sagamu ni ìpínlẹ Ogun jó sọọbù ọgọrun. Ina naa tun jó dukia to le ni aimọye mílíọnù Naira. Ina ọhun, ti wọn ni o bẹrẹ ni dédé ààgo kan oru láti sọọbu awọn alásọ, lo jo wọ gbogbo sọọbù to kù nínú ọja naa. Iròyìn sọ pé, ìná mọnamọna to dédé de laáàrin òòru lo sòkùnfa ina náà. Olùtaja kan ti ọrọ náà soju rẹ sàlaye pe, o le ni ọgọrun sọọbu to jóna. Awọn alasọ, onisu, àwọn to n ta obi àti àwọn ǹkan ikọle, páta ni ọrọ náà kan. : Gómìnà Ipinlẹ Ogun ọmọọba Dapo Abiodun ti fi ọkàn àwọn òǹtàjà lọja Sabo ní ìlú Sagamu ti iná jó sọọbù wọn, balẹ pé oun yóò ba wọn kọ òmíràn ni wàrànsṣesà. 